Trelis/gawiki huggingface dataset:
An Ghilbeartais. Teanga Astrainéiseach is ea an Ghilbeartais a labhraítear go príomha i gCiribeas. Cuirtear "Taetae ni Kiribati" uirthi as Gilbeartais.
Tá thart ar 125,000 daoine a labhraíonn an Ghilbeartais. Tá cónaí ar 119,000 d'iadsan i gCiribeas, 97.2% den daonra.
Ní hionann is na teangacha eile san Aigeán Ciúin, níl baol do dhíothaithe ag an nGilbeartais. Úsáideann beagnach gach duine a labhraíonn í an teanga gach uile lá. Níl ach 30% de na cainteoirí in ann an Béarla a labhairt. Mar toradh, níl sí i mbaol bheith gafa ag an mBéarla.
Uimhir na gCainteoirí.
Labhraíonn níos ná 96% de mhuintir Chiribeas an teanga. Labhraíonn an chuid is mó de dhaoine ar Nui (Túvalú), ar Oileán Rabi (Fidsí) agus in áiteanna a athlonnaigh muintir Chiribeas chomh maith mar shampla Oileáin Sholomón agus Vanuatú. 
Canúineolaíocht.
Tá dhá phríomhchanúint ag an nGilbeartais, tuaisceartach agus deisceartach. Is é an fuaimniú an phríomhdhrifríocht. 
Tá canúint dhifriúil ag na hoileáin Butaritari agus Makin. Tá foclóir agus fuaimniú difriúla aici leis an nGilbeartais chaighdeánach.
Foghareolaíocht.
Tá 13 chonsan agus 10 ngutaí ag an nGilbeartais.
Consain.
Nótaí:
Gutaí.
Nótaí:
Gramadach.
Is é Briathar-Cuspóir-Ainmní (VOS) ord na bhfocal.
Ainmfhocail.
Is féidir aon ainmfhocal a chruthú tríd an alt cinnte "te" a chur roimh bhriathar nó aidiacht.
Is féidir ainmfhocail a mharcáil do sheilbh (duine agus uimhir). Uaireanta marcáltar an iolracht le guta fada ar an gcéad ghuta.
Marcáltar an inscne trí "mmwaane" (firinscneach) agus "aiine" (baininscneach) a chur leis an ainmfhocal.
Is féidir an nascóir "n" a úsáid i gcomhair ainmfhocail daonna.
Is féidir ainmfhocail gníomhaíocha a chruthú leis an mír "tia" (uatha) nó "taan(i)" (iolra).
Ailt.
Níl an t-alt 'te' éiginnte nó cinnte; léiríonn sé gur ainmfhocal uatha an chéad focal eile. Go minic, aistrítear é leis an bhfocal "an". Tá an t-alt iolra roghnach mar tá go leor bealaí an iolracht a chur in iúl trí thaispeántaigh, uimhreacha, srl.
Úsáidtear na hailt pearsanta roimh ainmneacha pearsanta. Is é 'te' an fhoirm fhirinsnceach roimh ainmneacha a thosaíonn le , 'tem' roimh , 'ten' roimh agus 'teng' roimh &lt;k, (ng)&gt;. 
Is féidir na foirmeacha 'na, nan, nang' a aimsiú i mButaritari agus Makin.
Aibítir.
Roimh na 1860óidí, níor scríobhadh an teanga ar pháipéar ariamh. Anois scríobhtar í leis an aibítir Laidineach. Tugadh isteach í nuair a d'aistrigh Hiram Bingham Jr, misinéir Protastúnach, an Bíobla go Gilbeartais. Taispeántar gutaí agus consain fhada trí iad a scríobh faoi dhó, mar a dhéantar as Ísiltíris agus as Fionlainnis.
Joe Locke. Is aisteoir é Joseph William Locke as Oileán Mhanann. Rugadh ar an 24ú Meán Fhómhair 2003 é. Tá cáil aige tar éis príomhpháirt a bheith aige mar Charlie Spring sa sraith "Heartstopper" ar Netflix.
Gairm.
Ghlac sé páirt sna National Theatre Connections i 2020, chomh maith le léirithe san amharclann Gaiety agus le grúpa óg an ionad ealaíne Kensington.
I mí Aibreáin 2021, fógraíodh go raibh Locke mar an bpríomhpháirt de Charlie Spring sa sraith "Heartstopper" ar Netflix. Cóiriú is ea é ar úrscéal grafach den ainm céanna le hAlice Oseman. Roghnaíodh é as 10,000 aisteoirí eile tar éis trialach aisteoireachta. Rinne sé páirt dalta 14-15 bhliana d'aois i scoil ghramadaí bhuachaillí.
I mí na Samhna 2022, fógraíodh go raibh sé ag glacadh páirte sa sraith le Marvel Studios ar Disney+.
Saol pearsanta.
Rugadh Joseph William Locke ar 24 Meán Fómhair 2003. D’fhás sé aníos i nDúglas, Oileán Mhanann. D’fhreastail sé ar Ardscoil Ballakermeen. Rinne sé staidéar sa pholaitíocht, sa stair agus sa Bhéarla don A-Leibhéal.
Tháinig sé amach mar duine aerach ar Instagram nuair a bhí sé 12 bhliana d'aois. D'inis sé lena mháthair é freisin. Thuig sé nach raibh sé reidh teacht amach don domhan, de bharr scrios sé an phostáil agus níor tháinig sé amach arís go dtí go raibh 15 bhliana d'aois aige.
Santos. Cathair sa Bhrasaíl is í Santos. Tá sé suite ar chósta an Stáit São Paulo. Tá an calafort is mó i Meiriceá Theas aige.
Mairead Fay Sheathach. Eitneolaí ceannródaíoch Albanach–Mheiriceánach, grianghrafadóir, béaloideasóir, agus scoláire léann Ceilteach ab ea Mairead Fay Sheathach ( nó Margaret Fay Shaw sa Bhéarla) (9 Samhain 1903 – 11 Nollaig 2004). Tá clú agus cáil uirthi mar gheall ar a cuid oibre i measc Ghaeilgeoirí na hAlban sna h-Eileannan Siar (ga:Inse Ghall ), i measc phobail Ghaeilge Cheanada in Albain Nua, agus i measc Ghaeilgeoirí Chonnachta in Oileáin Árann.
Luathshaol.
Rugadh Mairead, an duine ab óige de chúigear deirfiúracha, i "substantial mansion" a muintire, a tógadh as brící de dhéantús baile sa bhliain 1829, i Glenshaw, Pennsylvania . 
Bhí an t-áras ar thalamh ina raibh cónaí ar a clann ó chuaigh a sin-seanathair, an teilgcheártaí iarainn Albanach John Shaw, ar imirce go dtí na Stáit Aontaithe i 1782, lena cheathrar mac, roinneadh a dheonú talún eatarthu, agus bhí a shloinne tugtha aige don dúiche máguaird. 
Mhair seanathair Mhairead, Thomas Wilson Shaw, Sr., le bheith sé bliana is nócha d'aois agus ba mhinic a d’inis sé an scéal ina sheanaois faoin gcaoi ar thóg a athair féin suas ar a ghuaillí é chun George Washington a fheiceáil ag marcaíocht ar chapall bán le linn cuairte ar Phittsburgh . 
Bhí seanathair athartha Mhairead, Thomas Wilson Shaw, Jr., mar mháinlia in Arm an Aontais le linn Chath Gettysburg agus d’oibrigh sé ina dhiaidh sin mar dhochtúir sluma i measc na n-inimirceach a bhí ag obair i scaglanna cruach Pittsburgh, cé go raibh saibhreas an teaghlaigh Shaw. freisin tarraingthe den chuid is mó trí infheistíochtaí críonna sa tionscal céanna. 
Ba chéimí de chuid Institiúid Polytechnic Rensselaer agus innealtóir sibhialta é Henry Shaw, athair Mhairead. Ina chroí istigh,bhí fonn príobháideach ar Henry Shaw a bheith ina ealaíontóir, ach chuir a athair féin bac ar a aisling, a ""regarded artists as in velvet jackets and flowing ties, supported by their parents". Ina ionad sin, rinneadh bailitheoir ealaíne de Henry Shaw agus caitheamh aimsire aige le heitseálacha a dhéanamh. Sna blianta ina dhiaidh sin, ba é an "greatest delight"" a bhí aige ná ".. "seeing the International Exhibition of paintings that came into the once a year.""
Ollscoil Chaitliceach na hÉireann. Bhunaigh Cliarlathas na hÉireann Ollscoil Chaitliceach na hÉireann sa bhliain 1851, le John Henry Newman mar chéad reachtaire sa bhliain 1854. Bunaíodh é tar éis don Phápa Coláistí na Banríona a cháineadh.
D'athraigh an Ollscoil Chaitliceach a hainm go Coláiste na hOllscoile, Baile Átha Cliath níos déanaí.
Johnny Hardwick. Ba aisteoir Meiriceánach é John Michael Hardwick (21 Meán Fómhair 1958 - 8 Lúnasa 2023).
Ceitidh Anna NicNeacail. Amhránaí ab ea Ceitidh Anna NicNeacail ( 29 Meitheamh 1906 – 22 Nollaig 1995 ). Ba as Ceann a' Ghàrraidh i bPeighinn a' Chorráin, san Eilean Sgitheanach, Ceitidh Anna. Tar éis na scoile i bPort Rìgh, chuaigh sí faoi oiliúint mar mhúinteoir in Uibhist a Deas, agus bhuail sí le Mairead Fay Sheathach. Fuair sí post i mBun-sgoil Phort Rìgh, agus chan sí ina haonar agus sa chór. Chaith sí cuid dá saol san Eaglais Bhreac, agus ansin i nGlaschú agus i mBaile Bhòid. D’fhill sí ar Phort Rìgh, agus fuair sí bás ann i mí na Nollag 1995.
Brian Ó hEadhra. Is amhránaí agus cumadóir Gaelach is ea Brian Ó hEadhara. Seinneann sé anois leis an mbanna Cruinn, le Charlie McKerron agus Sandy Brechin sa bhanna ceoil MacKerron, Brechin &amp; Ó hEadhra, agus mar lánúin le Fiona MacKenzie. Oibríonn sé freisin i bhforbairt na healaíne agus an chultúir Ghaelach agus tá sé ina Oifigeach Ealaíon agus faoi láthair tá sé ina Oifigeach Ealaíne agus Cultúir ag Bòrd na Gàidhlig..
Saol.
Rugadh Ó hEadhra i mBaile Átha Cliath . Is as St Catherine’s, Ontario, a mháthair agus is as Dún na nGall, Éire, a athair. Is ceoltóirí iad a thuismitheoirí freisin.
Chuaigh an teaghlach ar imirce go Talamh an Éisc i 1973. Ansin, chonaic Ó hEadhra cultúr dúchais na nGael, beo i measc an phobail. Bhí a athair, Aidan, ag déanamh staidéir ar an stair agus ar an mbéaloideas in Ollscoil Chuimhneacháin Naomh Eoin . Bhailigh Aidan béaloideas na hÉireann ó Chape Shore, atá ar fáil anois ar líne le Taisce Cheol Dúchais Éireann. D’fhill an teaghlach ar Bhaile Átha Cliath i 1978. 
Sna 1990idí, bhain sé céim amach i litríocht an Bhéarla agus i mbéaloideas na hÉireann sa Choláiste Ollscoile, Baile Átha Cliath . D’fhoghlaim sé Gaeilge na hAlban ag Sabhal Mòr Ostaig i 1999 áit a ndearna sé an Cùrsa Comais.. 
Tá sé pósta le Fiona NicCoinnich.
Saol oibre.
Chomh maith le saothair a bhaineann le ceol, tá obair eile déanta ag Ó hEadhra sa saol Gaelach. Ina measc, bhí sé ina oifigeach forbartha ag Comunn na Gàidhlig ; rinne sé ranganna Ùlpan agus oiliúint sa Ghàidhlig; agus seirbhísí aistriúcháin mar (Gaeilge na hAlban go Béarla). 
Ceol.
Canann Brian agus seinneann sé giotár. Scríobhann sé amhráin i mBéarla, i nGaeilge na hÉireann agus na hAlban.
Bhunaigh sé an banna Anam go luath sna 1990idí nuair a bhí sé ina mhac léinn. Rinne siad ceithre albam le chéile go dtí gur scaipeadh iad i 2005. 
In éineacht le Cruinn, fuair sé ainmniúchán don "Best Traditional Track" ag "BBC Radio 2 Folk Awards", sa bhliain 2015 don amhrán ‘Manus Mo Rùin'.
Sa bhliain 2018, thaifead Ó hEadhra le Fiona MacKenzie mar lánúin don chéad uair. Thaifead siad i Leòdhas agus nGlaschu.
Oibriú le ceol.
Bhí Ó hEadhra ina Stiúrthóir Ealaíne ag an bhféile Blas . Bhí sé ina bhainisteoir ar ionad ealaíne , Nis, Leòdhas. Tá sé anois ina chomhstiúrthóir ar an "Geiteberg Folk Festival" san Iorua . Déanann an fhéile ceiliúradh ar chultúr agus ceol ó na tíortha Lochlannacha agus Ceilteacha.
Kit Connor. Is aisteoir Briotanach é Kit Sebastian Connor. Rugadh ar an 8ú Márta 2004 é. Tá cáil aige tar éis príomhpháirt a bheith aige mar Nick Nelson sa sraith "Heartstopper" ar Netflix. Ghlac sé páirt sna scannáin "Get Santa" (2014), "Rocketman" (2019) agus "Little Joe" (2019) freisin.
Gairm.
Thosaigh Kit Connor a ghairm mar aisteoir nuair a bhí sé 8 mbliana d'aois i róil i "Chickens" ar Sky One, sa scannán teilifíse "An Adventure in Space and Time" agus sa sobalchlár "Casualty".
Sa bhliain 2018, bhí róil aige sna scannáin "The Mercy", "The Guernsey Literary and Potato Peel Pie Society", "Slaughterhouse Rulez", chomh maith leis an scannán teilifíse "Grandpa's Great Escape" don BBC. Ghlac sé páirt i léiriú "Fanny &amp; Alexander" san amharclann Old Vic mar Alexander.
I 2019, rinne sé mar pháirt d'Elton John mar déagóir sa scannán ceoil Rocketman.
I mí Aibreáin, fógraíodh go mbeadh sé sa phríomhpháirt, in éineacht le Joe Locke, sa sraith Netflix "Heartstopper". Ar dtús, chuaigh sé le haghaidh éisteachta do pháirt Charlie, ach ar deireadh, roghnaíodh é don phríomhpháirt eile, Nick Nelson.
Beidh páirt aige i gcóiriú scannáin den leabhar "A Cuban Girl's Guide to Tea and Tomorrow" le Laura Taylor Namey.
I mí Márta 2023, fógraíodh go mbeadh príomhpháirt aige sa scannán uafáis-mistéire "One of Us".
Saol pearsanta.
Rugadh é i gCroydon, Buirg i nDeisceart Londan, ar an 8ú Márta 2004. Bhí cónaí air i bPurley. D'fhreastail sé ar Bhunscoil Hayes i Kenley, agus ansin ar Meánscoil Whitgift i gCroydon Theas. Rinne sé staidéar A-leibhéal sa dráma, sa stair agus i litríocht an Bhéarla.
I mí Deireadh Fhómhair 2022, tháinig sé amach mar déghnéasach i bpóstáil ar Twitter. Sular tháinig sé amach, fuair sé ciapadh ó dhaoine agus cheap siad go raibh sé ag déanamh "queerbaiting".
Gaineamhlach Mór Victoria. Is é Gaineamhlach Mór Victoria an fásach is mó san Aigéine. Fásach is ea cuid mhaith de cheantar lár na hAstráile. ‘Iargúil na hAstráile’ a thugtar ar an gceantar sin.
Heartstopper. Is sraith teilifíse coiméide rómánsúil-dráma Briotanach é Heartstopper. Tá sé á craoladh ar Netflix. Cruthaíodh agus scríobhadh é ag Alice Oseman agus tá sé bunaithe ar a greannán Gréasáin agus úrscéal grafach leis an ainm céanna. Insíonn an tsraith an scéal faoi bhuachaill darbh ainm Charlie Spring (Joe Locke), dalta meánscoile aerach a thiteann i ngrá lena chomhscoláire Nick Nelson (Kit Connor), a shuíonn sé in aice leis ina rang foirme nua. Pléann an tsraith freisin saolta a gcairde Tao Xu (William Gao), Elle Argent (Yasmin Finney), Isaac Henderson (Tobie Donovan), Tara Jones (Corinna Brown) agus Darcy Olsson (Kizzy Edgell). 
Craoladh an chéad séasúr ar an 22ú Aibreán 2022 agus an dara séasúr ar an 3ú Lúnasa 2023. Fuair an tsraith moladh mór faoin léargas a dhéanann sé faoi daoine LADTA+. Fuair an chéad séasúr cúig ainmniúchán agus cúig bhua ag na gradaim Children's and Family Emmy Awards. Bhí an-tóir aici. Bhí an tsraith sna deich sraith is mó féachta as Béarla laistigh de dhá lá tar éis an chraolta. Tá an tríú séasúr á fhorbairt faoi láthair.
Sceitheadh eolais de chuid na SPTÉ.  &lt;ns&gt;0&lt;/ns&gt;
 &lt;revision&gt;
 &lt;parentid&gt;1181091&lt;/parentid&gt;
 &lt;timestamp&gt;2023-08-16T19:02:19Z&lt;/timestamp&gt;
 &lt;contributor&gt;
 &lt;username&gt;Alison&lt;/username&gt;
 &lt;/contributor&gt;
 &lt;minor /&gt;
 &lt;comment&gt;Alison moved page Sceitheadh eolais de chuid na SPTÉ, 2023 to Sceitheadh eolais de chuid na SPTÉ without leaving a redirect: MAr &lt;/comment&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Tharla sceitheadh eolais de chuid na SPTÉ (Seirbhís Póilíneachta Thuaisceart Éireann) nó PSNI ar 8 Lúnasa 2023 i dTuaisceart Éireann. Scaoil an SPTÉ féin ainmneacha agus sonraí fostaíochta póilíní agus lucht oibre de (SPTÉ nó PSNI) ar shuíomh idirlín. Rinne an SPTÉ an ollbhotún seo mar fhreagra ar Iarratas ar Shaoráil Faisnéise. 
Imeacht.
Tharla sárú ar shonraí seo de bharr fhreagra a thug an SPTÉ ar Iarratas ar Shaoráil Faisnéise a d'iarr líon iomlán na n-oigifeach agus na mball foirne i ngach rang den eagraíocht. D'fhoilsigh an SPTÉ féin a chuid sonraí féin de thaisme ar an suíomh WhatDoTheyKnow. 
San fhreagra ar an iarratas agus a foilsíodh, tharla go raibh tábla eolais leabaithe ann a chuimsigh faisnéis faoi rang agus grád na foirne, ach a thug freisin sloinne, inisil, ionad oibre agus rannóg gach fostaí de chuid an PSNI.
Earráid dhaonna gan drochrún a bhí ann. Ní raibh eolas ag SPTÉ faoin eachtra sula chonaic siad an botún ar líne níos déanaí. 
D'fhág an sárú ar shonraí go raibh roinnt sonraí pearsanta faoi oifigigh reatha an PSNI foilsithe trí thimpiste ar líne ar feadh dhá uair.
Tugadh "breach" ar an eachtra seo sa phreas i mBéarla, ach tharla "sceitheadh eolais" i ndáiríre agus bhí an locht go hiomlán ar an SPTÉ féin (goideadh ríomhaire glúine agus cáipéisí de chuid an SPTÉ, a bhí i gcarr, ar 6 Lúnasa, ach coir leamh a bhí ann. Sin ráite, i measc na gcáipéisí a tógadh bhí bileog a chuimsigh ainmneacha breis agus 200 oifigeach agus ball foirne).
Níor éirigh Simon Byrne as a phost mar Prhíomh-Chonstábla.
Fiosrú.
Tá an sárú a rinne an SPTÉ á fhiosrú ag an SPTÉ. Ghabh an fórsa leithscéal lena fhoireann, á rá gur earráid dhaonna ba chúis leis.
Bagairtí.
Ba chúis imní í mar gheall ar bhagairt slándála ó sceimhlitheoireacht. Ghabh an t-Ardchonstábla Cúnta, Chris Todd, leithscéalta leis an fhoireann as an sárú ar shonraí pearsanta. Cúpla lá níos déanaí, fógraíodh go raibh cuid de na sonraí ag easaontóirí poblachtacha agus iad á gcur timpeall ar WhatsApp.
Bhí an bhagairt ar an SPTÉ ó sceimhleitheoirí curtha ag leibhéal tromchúiseach, a dúirt an Police Federation of Northern Ireland, rud a d'fhág gur an-dócha go mbeidh ionsaí ann.
Mí Feabhra 2023 a caitheadh agus a gortaíodh go dona an bleachtaire John Caldwell, agus é ag ionad spóirt i gCo. Thír Eoghain.
Huartan. Is banna ceoil "Tradtronica" iad Huartan atá lonnaithe i mBéal Feirste agus a cheolann go hiomlán i nGaeilge.
Dar leis an mbanna ceoil is focal é "Huartan" a chiallaíon ‘draíocht na sceiche gile’ a chuimsíonn ‘uafás agus teacht le chéile'. Bhuail an banna ceoil le chéile ar dtús sa Hawthorn Bar ar Bhóthar na bhFál. Tá an banna comhdhéanta de thriúr ceoltóirí agus amhránaithe, Stiofán Loughran, Miadhachlughain (Múlú) O’Donnell agus Catriona Ní Ghribín.
"...Is é an sprioc atá againn amhráin thraidisiúnta atá i mbaol a ghlacadh agus iad a chur i gcomhthéacs an cheoil damhsa leictreonaigh chun iad a roinnt le lucht éisteachta an lae inniu. Tá aeistéitic ár mbanna ceoil corraitheach agus draíochtúil, agus bímid ag seinnt le maisc sa stíl phágánach, chun go mbeidh mistéir ag baint linn agus chun eagla a spreagadh, agus bíonn damhsóirí againn gléasta mar an Reithe agus an Mhór-Ríoghain. Léiríonn an beirt bhan tosaigh “an solas agus an dorchadas” agus an caidreamh teannta idir na foinsí fuinnimh seo."
Euro Truck Simulator 2. Is cluiche ionsamhlóra leoraí é Euro Truck Simulator 2 forbartha agus foilsithe ag SCS Software. Foilsíodh é ar an 18ú Deireadh Fómhair 2012 agus tá sé ar fáil ar Microsoft Windows, Linux agus MacOS. Leanann sé an cluiche Euro Truck Simulator a foilsíodh sa bhliain 2008.
Tá níos mó ná 9 milliún cóip den chluiche díolta go dtí mí an Mhárta 2021.
Imirt an Chluiche.
In Euro Truck Simulator 2, tiomáineann imreoirí leoraí ar fud na hEorpa. Roghnaíonn an t-imreoir cathair ar bith ar an léarscáil chun ceanncheathrú an chomhlachta a lonnú. Ar dtús, ní féidir an t-imreoir ach jabanna tapa a dhéanamh. Sna jabanna seo, oibríonn an t-imreoir mar fhostaí do chomhlacht seachadta agus cuirtear leoraí ar fáil le gach costas (breosla, dolaí, turas traenach nó báid) íoctha. Nuair a thuileann an t-imreoir a dhóthain airgid nó faigheann sé iasachtaí bainc, is féidir leis a leoraí féin a cheannach agus jabanna níos fearr a fháil lena leoraí féin. Is féidir an t-airgead a chaitheamh ar leoraithe nua a cheannach agus iad a shaincheapadh, tiománaí a fhostú agus garáistí a cheannach.
Faigheann an t-imreoir pointí taithí le haghaidh gach jab a chríochnaíonn sé. Tugtar pointí scile tar éis leibhéil a ardú. Is féidir na pointí scile a úsáid chun jabanna a fháil a bhfuil raganna éagsúla ADR ag teastáil dóibh; jabanna níos faide, le lastas speisialta, le lastas sobhriste nó jabanna práinneacha a dhéanamh. Ciallaíonn an dul chun cinn seo gur féidir leis an imreoir jabanna a íocann níos mó airgid a fháil.
Sa bhunchluiche, tá 71 chathair i 13 thír, níos mó ná 20 saghas lastais agus níos mó ná 13 chomhlacht Eorpach ficseanúil. Tá an Bheilg, an Eilvéis, oirthuaisceart na Fraince, an Ghearmáin, tuaisceart na hIodáile, an Ísiltír, an Ostair, iarthar na Polainne, an Ríocht Aontaithe (seachas Tuaisceart Éireann), an tSeic agus Bratasláiv sa tSlóvaic ar fáil.
Leoraithe.
"Cuireann Euro Truck Simulator 2" na leoraithe ó na comhlachtaí seo agus a gcineálacha ar fáil:
Ábhar In-íoslódáilte.
Pacaí forlíontacha don léarscáil.
Nótaí
Abhainn Murray. Is í an Murray an abhainn is faide san Astráil agus san Aigéine. Tá sí 2505 km ar fad. 
Tíreolaíocht.
Tagann na haibhneacha Murray agus Darling le chéile in aice le Wentworth. 
Stair.
Taiscéalaí Briotanach ba ea Charles Sturt (1795-1869). Bhí sé ina cheannaire ar 3 aistear tábhachtach (1828-1845) a tháinig ar Abhainn Darling (1828) is íochtar Abhainn Murray (1830). 
Nádúr.
Tá an bonnán le fáil in oirdheisceart na mór-roinne, agus an chuid is mó de na taifid ag teacht ó Abhantrach na Murray-Darling.
Bobby Helms. Is amhránaí Meiriceánach é Robert Lee "Bobby" Helms, a rugadh sa bhliain 1933.
Jorge Semprún. Scríbhneoir Spáinneach a bhí in Jorge Semprún Maura agus é ag scríobh i bhFraincis. Rugadh Semprún i Maidrid, príomhchathair na Spáinne, ar an 10 Mí na Nollag 1923 agus shíothlaigh sé i bPáras, an Fhrainc, ar an 7 Meitheamh 2011. 
Polaiteoir liobrálach ab ea athair Semprún agus bhí athair a mháthar ina Phríomh-Aire ar an Spáinn roinnt ócáidí. Teaghlach polaitiúil a bhí iontu mar sin, agus b'éigean dóibh dul ar lorg tearmainn san Fhrainc nuair a chuaigh an deachtóir Francisco Franco i gcumhacht. D'fhreastail Jorge óg ar scoil san Fhrainc agus nuair a thosaigh sé ag scríobh ba í an Fhraincis teanga a chuid saothar cé nach ndearna sé dearmad dá thír dhúchais ná dá theanga dhúchais riamh.
Bhí Semprún an-pháirteach in imeachtaí drámatúla na fichiú haoise. Nuair a d'fhorghabh na Gearmánaigh an Fhrainc, chuaigh sé leis an ngluaiseacht frithbheartaíochta. Chimigh na Gearmánaigh é agus chaith sé cúpla bliain i gcampaí míchlúiteacha géibhinn na Naitsithe. Nuair a tháinig deireadh leis an gcogadh d'fhill Semprún go dtí an Fhrainc agus chuaigh sé sna Cumannaigh, is é sin páirtí rúnda na gCumannach Spáinneach san Fhrainc. Roimhe sin féin bhí sé ag comhoibriú leis na Cumannaigh a bhí an-ghníomhach sa ghluaiseacht frithbheartaíochta.
Ghlac Semprún páirt i ngníomhaíochtaí rúnda an pháirtí sa Spáinn agus bhain sé amach suíochán i gcoiste gnó an pháirtí, ach de réir a chéile d'éirigh idir é agus an páirtí, agus sa bhliain 1964 caitheadh amach as an bpáirtí é. Ón lá sin amach dhírigh sé ar a chuid scríbhneoireachta thar aon rud eile.
Scríbhneoir thar a bheith bisiúil a bhí in Jorge Semprún, agus tá ábhar a chuid scéalta fite fuaite le himeachtaí a shaoil. Chum sé úrscéal dírbheathaisnéisiúil faoi na blianta sa Pháirtí Chumannach, "Autobiografía de Federico Sánchez" as Spáinnis ("Dírbheathaisnéis Federico Sánchez" - ba é Federico Sánchez an t-ainm rúnda a bhí air sa Pháirtí Chumannach) agus dhá úrscéal Fraincise faoin tréimhse a chaith sé i gcampa géibhinn Buchenwald, "Grand Voyage" agus "Quel beau dimanche". Eisean a scríobh an script don scannán cháiliúil úd "Z" leis an stiúrthóir Francach-Ghréagach Costa-Gavras fosta.
Angèle. Is amhránaí Beilgeach í Angèle Van Laeken ( ). Rugadh ar an 3 Nollaig 1995 í. Is í ceann de na hamhránaithe is mó i bpopcheol na Fraince agus na Beilge. Sháraigh sí an churiarracht a bhí ag Stromae ar feadh seachtainí as bheith ar bharr cairt shingil na Beilge leis an singil "Tout Oublier" lena deartháir Roméo Elvis.
Gairm.
Eisíodh a céad singil " i ndeireadh 2018 agus fuair sé na milliún d'amhairc ar YouTube. Eisíodh an dara singil " go luath i 2018. Stiúradh an dá ghearrthóg físe ag an ngrianghrafadóir Beilgeach Charlotte Abramov.
I mí Lúnasa 2018, d'fhógair sí traicliosta a céad albam "Brol". Eisíodh an t-albam ar an 5 Deireadh Fómhair 2018, an lá céanna agus a singil dísréid lena deartháir, Roméo Elvis. Bhí an-rath ar an albam agus tugadh cuireadh di canadh ar roinnt cláir teilifíse sa Fhrainc. Chaith an singil, "Tout Oublier", 9 seachtaine ag uimhir a haon ar na cairteanna Ultratop sa Bheilg, ag briseadh na curiarrachta a bhí ag an amhránaí Stromae.
I 2019, bhí Angèle mar ceann de na hamhránaithe is mó tóir uirthi sa Fhrainc agus sa Bheilg agus dhearbhaigh sí a feimineachas leis an amhrán "", ag déanamh tagartha ar an ngluaiseacht #MeToo. Ghlac Pierre Niney páirt san fhíseán in éineacht le cairde Angèle ag caint faoi na troideanna a bhí ag a cairde mná i dtaobh fir. D'éirigh Angèle ina ambasadóir do Chanel ina dhiaidh.
I mí Deireadh Fómhair 2020, glacadh grianghraf d'Angèle in éineacht le hamhránaí Dua Lipa ar seit le haghaidh físeán ceoil. Níos déanaí fógraíodh comhoibriú le chéile agus beidh sé ar atheisiúint an albaim nua ó Lipa "Future Nostalgia". Eisíodh an t-amhrán "Fever" ar an 30 Deireadh Fómhair 2020 leis an bhfíseán ceoil ag teacht amach seachtain ina dhiaidh. Roimh eisiúint an fhíseáin, d'fhógair Lipa ar na meáin shóisialta go mbeadh Angèle ag glacadh páirte mar aoi speisialta ar a ceolchoirm beoshrutha "Studio 2054" ar 27 Samhain 2020.
I 2021 rinne Angèle a céad pháirt sa scannán "Annette", stiúrtha ag Leos Carax.
Saol Pearsanta.
Rugadh Angèle van Laeken ar an 3 Nollaig 1995, in Uccle, i réigiún na Bruiséile. Is amhránaí é a hathair darbh ainm Marka agus is aisteoir í a máthair. Is rapálaí é a deartháir, Roméo Elvis.
Spreag a hathair í an pianó a sheinm, rud a spreag a gairm ceoil.
Ó 2017 go 2019, chuaigh sí amach leis an damhsóir agus cóiréagrafaí Francach Léo Walk. 
I mí Lúnasa 2020, d'fhógair Angèle ar Instagram go raibh sí ag dul amach leis an aisteoir Francach Marie Papillon. Scar siad an bhliain dar gcionn. Roimhe sin, foilsíodh pictiúir díobh ag nuachtán táblóideach na Fraince ' i 2019, agus ansin pléadh iad ar an gclár cainte ', gan chead uaithi agus ag scaipeadh an scéil faoina gnéasacht. Ina clár faisnéise ar Netflix i 2021, dheimhnigh sí a déghnéasacht. Níos déanaí, i mí na Bealtaine 2023, dúirt sí go raibh sí panghnéasach.